NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 311/2009

 **1052a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu a Ústavnoprávneho výboru Národnej rady Slovenskej republiky o výsledku prerokovania zákona z 11. marca 2009, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1052)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného zákona.

**I.**

Národná rada Slovenskej republiky schválila dňa 11. marca 2009 zákon, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969). Prezident Slovenskej republiky podľa čl. 102 ods. 1 písm. o) Ústavy SR vrátil Národnej rade SR uvedený zákon.

Prezident SR vo svojom rozhodnutí č. 1556-2009-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy SR.

Na základe toho predseda Národnej rady Slovenskej republiky svojím rozhodnutím č. 1052 z 31. marca 2009 pridelil podľa § 90 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov zákon z 11. marca 2009, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1052) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky

Uvedené výbory prerokovali predmetný zákon v stanovenom termíne.

**II.**

Gestorský výbor nedostal do začatia rokovania o zákone z 11. marca 2009, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1052)žiadnestanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Prezident SR vo svojom rozhodnutí č. 1556-2009-BA z 27. marca 2009 uviedol dôvody na vrátenie zákona a navrhol, aby NR SR po opätovnom prerokovaní zákon schválila s týmito zmenami :

**Čl. IV a V sa vypúšťajú**

**Doterajší čl. VI sa označuje ako čl. IV.**

**IV.**

K predmetnému zákonu zaujali výbory Národnej rady Slovenskej republiky tieto stanoviská:

Odporúčanie pre Národnú radu Slovenskej republiky zákon **schváliť bez pripomienok** uvedených v časti III. rozhodnutia prezidenta SR č. 1556-2009-BA z 27. marca 2009

* Výbor Národnej rady Slovenskej republiky pre financie, rozpočet a menu ( uzn. č. 487 zo dňa 8. apríla 2009)

- Ústavnoprávny výbor Národnej rady Slovenskej republiky ( uzn. č. 612 zo dňa 1.

 apríla 2009)

Z uznesení výborov Národnej rady Slovenskej republiky uvedených pod bodom IV. tejto správy nevyplynuli žiadne iné návrhy.

**V.**

 Výbor NR SR pre financie, rozpočet a menu ako gestorský výbor schválil túto spoločnú správu výborov.

 Podľa § 90 ods. 5 rokovacieho poriadku NR SR treba na schôdzi NR SR hlasovať o pripomienkach prezidenta SR, ktoré znejú :

**Čl. IV a V sa vypúšťajú**

**Doterajší čl. VI sa označuje ako čl. IV.**

 Gestorský výbor odporúča pripomienky prezidenta SR **neschváliť.**

Gestorský výbor na základe stanovísk výborov k zákonu z 11. marca 2009, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1052) vyjadrených v uzneseniach uvedených pod bodom IV. tejto správy a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

zákon z 11. marca 2009, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1052) **opätovne** **schváliť v pôvodnom znení.**

 Predmetná spoločná správa výborov Národnej rady Slovenskej republiky o zákone z 11. marca 2009, ktorým sa mení a dopĺňa zákon č.566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1052a) bola schválená uznesením gestorského výboru č. 496 z 8. apríla 2009. Výbor určil poslanca **Jozefa Buriana** za spoločného spravodajcu výborov.

Súčasne ho poveril podľa § 80 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov informovať NR SR o výsledku rokovania výborov a stanovisku gestorského výboru.

Bratislava 8. apríla 2009

**Jozef B u r i a n**

**predseda**

 **Výboru NR SR pre financie, rozpočet a menu**